Diari Oficial de la Generalitat Valenciana


Sumari del DOGV 7263, del 29-04-2014 (2014/3746)

RESOLUCIÓ de 23 d'abril de 2014, de la Direcció General de Recursos Humans, per la qual convoca la provisió, pel sistema de lliure designació, de dos llocs de treball vacants de naturalesa funcionarial en la Conselleria d'Hisenda i Administració Pública, convocatòria número 24/2014.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7263

Data del DOGV
:   29-04-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/3746


Data del document
:   23-04-2014

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública
    * concurs administratiu

RESOLUCIÓ de 23 d'abril de 2014, de la Direcció General de Recursos Humans, per la qual convoca la provisió, pel sistema de lliure designació, de dos llocs de treball vacants de naturalesa funcionarial en la Conselleria d'Hisenda i Administració Pública, convocatòria número 24/2014. [2014/3746]  
De conformitat amb l'article 80 de la Llei 7/2007, de 12 d'abril, que aprova l'Estatut Bàsic de l'Empleat Públic (EBEP), i l'article 102.1 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, el procediment de lliure designació amb convocatòria pública consistix en l'apreciació discrecional per part de l'òrgan competent de la idoneïtat dels candidats en relació amb els requisits exigits per a l'exercici del lloc. Així mateix, l'EBEP establix que les lleis que el desplegen han d'establir els criteris per a determinar els llocs que puguen cobrir-se, per la seua responsabilitat i confiança especials, pel procediment de lliure designació amb convocatòria pública.  
Vist que hi ha dos llocs de treball vacants en la Conselleria d'Hisenda i Administració Pública, el sistema de provisió dels quals és el de lliure designació, d'acord amb el que disposa l'article 102 Llei d'Ordenació i Gestió de la Funció Pública Valenciana, i amb les llistes de llocs de treball publicades, aprovades per la Resolució d'esta direcció general de 13 de setembre de 2013 (DOCV 7112, 17.09.2013), que adapta la classificació dels llocs de treball de l'Administració de la Generalitat a la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, i el Decret 56/2013, de 3 de maig, del Consell, llistes de llocs de treball que han sigut actualitzades per la Resolució de 27 de març de 2014 d'esta direcció general (DOCV 7246, 02.04.2014).  
Per això, fent ús de les atribucions conferides per l'article 27 del Decret 33/1999, de 9 de març, del Consell, que aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, així com per l'article 39 del Decret 20/2013, de 25 de gener, del Consell, que aprova el Reglament Orgànic i Funcional de la Conselleria d'Hisenda i Administració Pública, resolc:  
  
  
Primer  
Convocar per a la provisió pel sistema de lliure designació els llocs de treball que es detallen en l'annex III de la present resolució.  
  
  
Segon  
Aprovar les bases que regixen la convocatòria i que figuren en l'annex I.  
  
Esta resolució posa fi a la via administrativa. De conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, les persones interessades hi poden interposar un recurs de reposició, amb caràcter potestatiu, davant del mateix òrgan que ha dictat la resolució, en el termini d'un mes comptador des de l'endemà de la publicació o, alternativament, un recurs contenciós administratiu davant del Jutjat Contenciós Administratiu de la ciutat de València, o del de la circumscripció en què la persona recurrent tinga el domicili, en el termini de dos mesos comptadors des de l'endemà de la publicació d'esta resolució.  
  
  
  
València, 23 d'abril de 2014.- La directora general de Recursos Humans: Ana Brugger Navarro.  
  
  
Annex I  
Bases de la convocatòria  
  
Primera. Requisits de participació  
Pot participar en esta convocatòria el personal funcionari de carrera de l'Administració de la Generalitat i d'altres administracions públiques que tinga els requisits i les condicions que establix la normativa i, en particular, els requisits per a la provisió dels llocs de treball que detalla l'annex III d'esta resolució.  
  
Els participants han de tindre els requisits de participació en la data d'acabament del termini de presentació de les sol·licituds i els han de mantindre fins a la presa de possessió.  
Estos requisits s'han d'acreditar dins del termini de presentació d'instàncies, per mitjà d'una còpia de la documentació que n'acredita el compliment ben compulsada, llevat que consten anotats en el Registre de Personal de la Generalitat.  
  
Segona. Sol·licituds de participació  
La sol·licitud s'ha d'adaptar al model que es publica en l'annex II i que es troba disponible en la pàgina web de la Generalitat (?www.gva.es- guia Prop, ocupació pública). S'ha de presentar, en el termini de 10 dies naturals comptats des de l'endemà de la publicació d'esta convocatòria en el Diari Oficial de la Comunitat Valenciana, en el Registre General de la Conselleria d'Hisenda i Administració Pública (carrer del Sant Calze, número 2, de València), en els dels servicis centrals i territorials de les distintes conselleries o en qualsevol de les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Amb la sol·licitud, s'ha de presentar un currículum en què consten les dades que es crega oportú posar de manifest i que siguen rellevants respecte a l'exercici de les funcions assignades al lloc de treball, i s'hi ha d'adjuntar la documentació que les justifique, llevat que conste anotada en el Registre de Personal de l'Administració de la Generalitat. En este cas, no és necessari aportar els documents, és suficient esmentar la informació en la sol·licitud.  
Els i les participants que no tinguen la condició de personal funcionari de l'Administració del Consell han d'acreditar la seua condició i el compliment de la resta dels requisits per mitjà d'una còpia confrontada del nomenament o certificat de l'òrgan corresponent.  
Una vegada presentada la documentació en el registre d'entrada, s'ha d'enviar la sol·licitud i el currículum, en format pdf, a l'adreça de correu electrònic ?provisio\_xckqh@wba.uy?.  
  
Tercera. Òrgan tècnic de provisió  
L'òrgan tècnic de provisió de la convocatòria té la composició següent:  
Titulars  
President: Rafael Aguilar Agustín, Conselleria d'Hisenda i Administració Pública.  
Vocals  
Marisa Viciano Aguirre, Conselleria d'Hisenda i Administració Pública.  
Pilar Fuertes Puente, Conselleria d'Hisenda i Administració Pública.  
  
M. Jesús Martínez Lucas, Conselleria d'Hisenda i Administració Pública.  
Vocal secretària: Ana Masiá Llorca, Direcció General de la Recursos Humans.  
Suplents  
Presidenta: Amparo Mora Martí, Conselleria d'Hisenda i Administració Pública.  
Vocals:  
Francisco Javier Gil Herrero, Conselleria d'Hisenda i Administració Pública.  
Alfonso Rodríguez Villalba, Conselleria d'Hisenda i Administració Pública.  
Teresa Carrasco Mateu, Conselleria d'Hisenda i Administració Pública.  
Vocal secretari: Francisco Javier Alfonso Martínez, Direcció General de la Recursos Humans.  
L'òrgan tècnic de provisió té la consideració d'òrgan col·legiat de l'administració i, com a tal, està sotmés a les normes que conté la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Quarta. Proposta d'adjudicació  
A la vista de les sol·licituds presentades, la Subsecretaria de la Conselleria d'Hisenda i Administració Pública ha d'emetre un informe sobre la persona que, si és el cas, considere més idònia per a l'exercici de cada un dels llocs de treball.  
Quan reba l'informe, l'òrgan tècnic de provisió ha de comprovar que es complixen els requisits de provisió dels llocs de treball i les normes que regixen la convocatòria. Després, ha de formular una proposta d'adjudicació, que s'ha de fer pública en el tauler d'anuncis dels servicis centrals de València i dels servicis territorials de Castelló, Alacant i València, de la Conselleria d'Hisenda i Administració Pública, i en la pàgina web de la Generalitat (?www.gva.es- Guia PROP > Ocupació pública). Quan es publica la proposta, es concedix a les persones interessades un termini de 10 dies hàbils per a al·legar-hi i justificar el que estimen pertinent.  
Les al·legacions s'han de dirigir a l'òrgan tècnic de provisió (Conselleria d'Hisenda i Administració Pública, Direcció General de Recursos Humans, carrer Miquelet, 5, 46693 València) de la manera que establix la base segona, i a l'adreça de correu electrònic ?provisio\_hntam@mxf.wo?.  
En acabar el termini d'al·legacions, l'òrgan tècnic de provisió ha d'estudiar i resoldre les al·legacions i ha d'elevar una proposta d'adjudicació a la Conselleria d'Hisenda i Administració Pública.  
  
Quinta. Resolució de la convocatòria  
A la vista de l'anterior, el o la titular de la conselleria ha de resoldre, d'acord amb el que establix l'article 102 de la Llei d'Ordenació i Gestió de la Funció Pública Valenciana, bé l'adjudicació a les persones que considere més idònies per a l'exercici dels llocs de treball, bé que es declaren deserts, inclús si hi ha personal que tinga els requisits exigits, si considera que cap persona no resulta idònia per a exercir el lloc.  
  
En el primer cas, la resolució ha d'indicar expressament la data en què s'ha d'efectuar la presa de possessió i, si és el cas, el cessament en el lloc de treball que ocupe.  
Així mateix, si la persona adjudicatària del lloc de treball convocat classificat com a obert a altres administracions públiques és funcionària d'una altra administració, en la resolució s'ha de fer constar que no s'integrarà en l'Administració de la Generalitat, de conformitat amb el que disposa l'article 29 de la Llei 10/2010, de 9 de juliol, d'Ordenació i Gestió de la Funció Pública Valenciana.  
Esta resolució s'ha d'enviar a la Direcció General de Recursos Humans perquè la publique en el Diari Oficial de la Comunitat Valenciana.  
  
Sexta. Termini de resolució  
Esta convocatòria s'ha de resoldre en un termini no superior a tres mesos, comptador des de l'endemà de la data d'acabament del termini de presentació de sol·licituds.